Diari Oficial de la Generalitat Valenciana


Sumari del DOGV 6017, del 20-05-2009 (2009/5495)

Informació pública de la suspensió de l'atorgament de llicències en l'àmbit dels plans d'acció zonal (Pla Acústic Municipal).
-----------------------------------------------------------------------------------------------------------------------------

### Dades del document

Número de DOGV
:   6017

Data del DOGV
:   20-05-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/5495


Data del document
:   05-05-2009

Organisme emissor
:   Ajuntament de Castelló de la Plana

Tipus de document
:   Informació Pública

Descriptors 

:   * Castelló de la Plana

Informació pública de la suspensió de l'atorgament de llicències en l'àmbit dels plans d'acció zonal (Pla Acústic Municipal). [2009/5495]  
L'Ajuntament en Ple, en data 23 d'abril de 2009, va adoptar l'acord següent:  
«Vist l'expedient que s'està tramitant per a executar el Pla Acústic Municipal i els plans d'acció zonal i els següents antecedents:  
En data 22 de desembre de 2008, el Ple de la corporació va acordar aprovar amb caràcter definitiu el Pla Acústic Municipal i els plans d'acció zonal del carrer de Lagasca, del carrer d'Adoberies i zona de les Tavernes.  
L'acord d'aprovació va ser publicat en el periòdic Mediterráneo, Butlletí Oficial de la Província i en el Diari Oficial de la Comunitat Valenciana en data 7, 12 i 13 de febrer de 2009, respectivament, requisit necessari per a l'entrada en vigor.  
En data 4 de març de 2009, es va publicar en el Butlletí Oficial de la Província el document de síntesi del Pla Acústic Municipal, que inclou mapes acústics, programa d'actuació i mesures proposades en els plans d'acció zonal, per tot això i, tenint en compte que:   
I. L'article 21 de la Llei 7/2002 de Prevenció de Contaminació Acústica, establix que els plans acústics tenen com a objecte, entre altres, l'adopció de mesures que permeten la progressiva reducció de nivells sonors per a situar-los per davall dels previstos en la llei.  
II. El programa d'actuació del Pla Acústic i els plans d'acció zonal contenen una sèrie de criteris i mesures de control en matèria de tràfic rodat i d'activitats d'oci i de recreació i pertoca, una vegada es troba en vigor, l'execució del referit Pla Acústic i plans d'acció zonal.   
III L'article 17 del Decret 104/2006, de 14 de juliol, de Planificació i Gestió en matèria de Contaminació Acústica, establix que les propostes contingudes en els plans acústics municipals hauran de tindre's en compte en els distints instruments de planejament, per la qual cosa pertoca ajustar el planejament urbanístic a tals criteris i propostes.  
IV. L'article 101 de la Llei Urbanística Valenciana establix que els òrgans competents per a sotmetre a informació pública plans, encara abans de convocar esta, podran acordar la suspensió de la tramitació i de l'atorgament de llicències d'activitats per a àrees o usos determinats, a fi de facilitar l'estudi o reforma de l'ordenació. Atés que ha d'ajustar-se el Pla Urbanístic als criteris determinats en el Pla Acústic i plans d'acció zonal, pertoca la suspensió pel Ple de llicències per a estudi, a l'empara de l'article 123 de la Llei Reguladora de les Bases del Règim Local.  
Per tot això, vistos els preceptes mencionats, l'informe de l'assessor jurídic cap de la Secció de Control Urbanístic, a proposta del vicealcalde i amb l'informe de la Comissió de Ple de l'Àrea de Desenvolupament de la Ciutat, Sostenibilitat, Medi Ambient, Habitatge i Serveis Urbans, s'acorda:  
1. Suspendre per a estudi l'atorgament de noves llicències en els termes següents:  
a) Llicències per a activitats amb ambientació musical en l'àmbit del Pla d'Acció Zonal Adoberies (carrers Adoberies, Adoberies cantó Orpesa i Torreblanca).  
b) Llicències per a activitats amb ambientació musical en l'àmbit del Pla d'Acció Zonal Lagasca (carrers Marqués de la Ensenada, Lagasca, Lagasca amb Bisbe Salinas).  
c) Llicències per a activitats considerades d'oci i de recreació pel Pla General Municipal d'Ordenació Urbana, en l'àmbit del Pla d'Acció Zonal Tavernes (carrers Isaac Peral i Barraques).  
2. Publicar este acord en els termes que preveu la llei.»  
El que es fa públic per a general coneixement.  
Castelló de la Plana, 5 de maig de 2009.- L'alcalde: Alberto Fabra Part. El secretari general del Ple: José Mateo Rodríguez.